b'\n_START_ARTICLE_\nKlemensas Vencelis Lotaras fon Meternichas\n_START_SECTION_\nBiografija\n_START_PARAGRAPH_\nKil\xc4\x99s i\xc5\xa1 kilmingos \xc5\xa1eimos, 1788\xc2\xa0m. studijavo teis\xc4\x99 Strasb\xc5\xabro universitete. 1795\xc2\xa0m. Vienoje ved\xc4\x97 buvusio kanclerio Wenzel Anton von Kaunitz an\xc5\xabk\xc4\x99._NEWLINE_1803\xc2\xa0m. paskirtas ambasadoriumi Berlyne. 1806\xc2\xa0m. buvo prie Sankt Peterburgo dvaro, kai Napoleonas pareikalavo, kad Kaunitz \xc5\xa1eimos narys b\xc5\xabt\xc5\xb3 jo dvare. Puikiai kalb\xc4\x97jo pranc\xc5\xabzi\xc5\xa1kai. Buvo Laure Junot ir Caroline Bonaparte meilu\xc5\xbeis. Palaik\xc4\x97 gerus santykius su Taleiranu._NEWLINE_1808\xc2\xa0m. Austrija paskelb\xc4\x97 kar\xc4\x85 Pranc\xc5\xabzijai ir 1809\xc2\xa0m. buvo sutriu\xc5\xa1kinta. Po to paskirtas u\xc5\xbesienio reikal\xc5\xb3 ministru. Nusprend\xc4\x97 laikinai palaikyti su Pranc\xc5\xabzija draugi\xc5\xa1kus santykius ir 1810\xc2\xa0m. net suorganizavo Napoleono ir Austrijos imperatoriaus Franco dukters Marijos-Luizos vestuves._NEWLINE_Po Napoleono pralaim\xc4\x97jimo Rusijoje 1813\xc2\xa0m. susitiko su Napoleonu Drezdene, ta\xc4\x8diau \xc5\xa1is atsisak\xc4\x97 priimti s\xc4\x85lygas ir padaryti teritorini\xc5\xb3 nuolaid\xc5\xb3. Austrija \xc4\xafstojo \xc4\xaf \xc5\xa0e\xc5\xa1t\xc4\x85j\xc4\x85 koalicij\xc4\x85 prie\xc5\xa1 Napoleon\xc4\x85. Karui einant \xc4\xaf pabaig\xc4\x85 1814\xc2\xa0m. palaik\xc4\x97 brit\xc5\xb3 u\xc5\xbesienio reikal\xc5\xb3 ministro id\xc4\x97j\xc4\x85, kad turi b\xc5\xabti atkurta Burbon\xc5\xb3 monarchija, o vald\xc5\xbeia neb\xc5\xabt\xc5\xb3 perduota Marijai-Luizai kaip regentei._NEWLINE_Vienos kongrese buvo vienas pagrindini\xc5\xb3 veik\xc4\x97j\xc5\xb3. \xc4\x8cia pa\xc5\xa1lijo jo santykiai su Rusijos imperatoriumi d\xc4\x97l nesutarim\xc5\xb3 apie Lenkijos ateit\xc4\xaf ir asmeninio var\xc5\xbeymosi d\xc4\x97l gra\xc5\xbeuol\xc4\x97s Vilhelminos fon Zagan d\xc4\x97mesio._NEWLINE_Vykstant 1848\xc2\xa0m. revoliucijai, atsistatydino ir pasitrauk\xc4\x97 \xc4\xaf Did\xc5\xbei\xc4\x85j\xc4\x85 Britanij\xc4\x85. 1851\xc2\xa0m. gr\xc4\xaf\xc5\xbeo i\xc5\xa1 emigracijos.'